upang maalaman kung may diablo espiritu sa loob ang sabi ni simoun ang mabutiy paroonan ninyot tingnan ang bantog na ulong iyan. ang palagay ay minabuti at tinanggap, ngunit si. custodio ay nagpakita ng kaunting nganingani. sila ay maparoon sa isang peria, makipagsiksikan sa mga tao at manood ng mga esfinge at mga ulong nangungusap! ano na lamang ang wiwikain ng mga indio? ariin silang tao na may hilig at kahinaan ding taglay ng iba. sa gayon, si ben zayb, akay ng kaniyang pagkamamamahayag ay nangakong ipamamanhik kay mr. leeds na huwag magpapasok ng manonood samantalang silay nasa sa loob: napakalaking karangalan ang ibibigay nila sa kanilang pagdalaw upang huwag sumangayon, at saka hindi pa sila hihingan ng upa sa pagpasok. at upang mapangatwiranan ni ben zayb ang sinabi, anya ay: sapagkat akalain na lamang ninyo! kung mahuli ko ang daya sa harap ng mga nanonood na indio! aalisan ko ng kakanin ang kaawaawang amerikano! si ben zayb ay isang taong malingap.